LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Latvijas Spīdveja stadionam „Lokomotīve”**

1. Ministru kabinets (adrese – Brīvības bulvārī 36, Rīga, LV-1520) ir izskatījis Daugavpils pilsētas pašvaldības (adrese – Kr.Valdemāra iela 1; Daugavpils, LV-5401, reģistrācijas numurs – **90000077325**) vārdā iesniegto biedrības *„Speedway Grand Prix of Latvia”* 2010.gada 27.maija iesniegumu par nacionālās sporta bāzes statusa piešķiršanu sporta bāzei – Latvijas Spīdveja stadionam „Lokomotīve”.

2. Pēc iesnieguma par nacionālās sporta bāzes statusa piešķiršanu Latvijas Spīdveja stadionam „Lokomotīve” izskatīšanas Ministru kabinets konstatē:

2.1. Latvijas Spīdveja stadionam „Lokomotīve” ir nekustamais īpašums (nekustamā īpašuma kadastra Nr. 0500 044 4220) – zemes vienības 19644 m2 platībā (zemes vienības kadastra apzīmējumi 0500 044 4220; 0500 044 4219; 0500 044 4228) un 7 (septiņas) būves (būvju kadastra apzīmējumi 0500 044 4220 001; 0500 044 4220 002; 0500 044 4220 003; 0500 044 4220 004; 0500 044 4220 005; 0500 044 4220 006; 0500 044 4220 007) – Jelgavas ielā 54, Daugavpilī, kas ierakstīts Daugavpils pilsētas zemesgrāmatu nodalījumā Nr.100000455587 uz Daugavpils pilsētas pašvaldības vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Latvijas Spīdveja stadionam „Lokomotīve” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. biedrība *„Speedway Grand Prix of Latvia”* atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 27.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Latvijas Spīdveja stadiona „Lokomotīve” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē   
(prot. Nr. 4 4.§, 4.2.24.apakšpunkts) ir sniegusi atzinumu, ka Latvijas Spīdveja stadions „Lokomotīve” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Latvijas Spīdveja stadionam „Lokomotīve” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

09.12.2010 11:05

452

A.Mičule

67047928, anda.micule@izm.gov.lv